钦定古今图书集成/明伦汇编/氏族典/第584卷 > 皇甫遵道
## 钦定古今图书集成/明伦汇编/氏族典/第584卷 > 皇甫遵道

按《万姓统谱》：“遵道，平阳人。以儒士擢知歙县。严于律
己，壁立万仞，始终不可干以私。其于临政，不立异，不
要名，而成章之孚，惠泽之被，久而愈深，秩满而去。”

《明外史文苑传》：“皇甫涍，长洲人。父录，弘治九年进士，
生四子冲、涍、汸、濂。冲汸同登嘉靖七年乡荐。明年，汸
第进士。又三年，涍第进士。又十三年，濂亦第进士。而
冲尚为举子，兄弟并好学。王诗称皇甫四杰。